🖂

 קהלת שלום,

יש לי המון תוכניות לחיים אבל אני רק מחכה שיהיו תנאים מתאימים להוציא אותן לפועל. מה כדאי לעשות בינתיים?

🖂

 קהלת שלום,

יש איזה מישהו אחד שממש מצא חן בעיני, כבר איזה חודש אני עושה לו עיניים וכלום לא קורה. חשבתי לגשת אליו ולומר לו הכל בפנים, אבל אמא שלי אמרה שעדיף לי להשקיע בו בדברים קטנים- נגיד לבוא לעודד כשהוא משחק במגרש וכאלה. היא אומרת שמהניסיון שלה ההשקעה משתלמת. מה כדאי?

🖂

 קהלת שלום,

 יש לי המון שאלות באמונה. זה קצת ארוך למכתב, נראה לי שעדיף בעל פה, אבל בגדול הבעיה היא שאני ממש לא מבינה את אלוקים. אתה חושב שיש מה לעשות עם זה?

🖂

 קהלת שלום,

קבלתי ירושה, 50 מליון דולר- במה כדאי להשקיע?

🖂

 קהלת שלום,

אני עובדת היום בשני מקומות, הציעו לי להגדיל משרה באחד מהם ולוותר על השני- מה אתה אומר?

🖂

 קהלת שלום,

יש לי בעיה- אני גם שחקן כדורגל מוכשר, גם אלוף בית הספר בשחמט, ותמיד חלמתי להיות רופא. מה ייעודי בחיים?

🖂

 קהלת שלום,

אני פחדן נוראי. כשאני נוסע אני מפחד שתהיה תאונת דרכים, כשאני בקניון אני מפחד מפיגוע, שאני בבית אני מפחד שיפרצו. איך יוצאים מזה?

🖂

 קהלת שלום,

אני ממש בדיכאון. אין לי חשק לכלום. נראה לי שאני אתאבד. מה דעתך?

🖂

 קהלת שלום,

בקשו ממני לעשות חונכות על איזה ילד עם קשיים. אין לי מושג מה יצא לי מזה. מה נראה לך לקחת או לא?

🖂

 קהלת שלום,

חברים זה הדבר הכי חשוב לי בחיים, אבל אני נורא מתלבט- מה עדיף הרבה חברים עם קשר טוב אבל לא לעומק, או חבר אחד אבל מה שנקרא- ידיד נפש. זה חשוב לי, תענה מהר.

🖂

 קהלת שלום,

אני רוצה להיות מדען דגול, נרשמתי ללימודי כימייה באוניברסיטה. קבלתי היום את המערכת ואני בשוק, כל הסמסטר הראשון ייבשו אותי במתמטיקה. אין לי מושג בשביל מה זה טוב. מה אתה אומר?

🖂

 קהלת שלום,

כבר הרבה שנים אני רוצה להתחתן, אבל תמיד משהו מעכב, לפעמים אני מרגיש שאני עוד לא בשל, לפעמים אני במצב כלכלי לא טוב ולא רוצה להתחייב, לפעמים ההורוסקופ שלי מדאיג... מה לעשות?